Wees sigbaar en maak jou bedoelings duidelik aan die verkeer rondom jou. Neem jou plek op die pad, maar laat ruimte vir karre waar jy kan. Moenie kwaad word vir verkeer nie: jy hardloop met die bulle soos in Pamplona. Die bul maak wat hy wil. Voetgangers kry altyd voorkeur bo fietse.
As mens Francia vra hoekom sy fiets ry, is haar antwoord gou dat sy ry vir haar plesier. As kind het dit vir haar vryheid en onafhanklikheid gegee. Sy kon op haar eie rondbeweeg en by maats uitkom. Nou is dit vir haar heerlik om te sien hoe haar kinders dieselfde dinge as sy geniet. Hulle hou daarvan om fiets te ry in die natuur, en dit gee vir hulle as gesin tyd om saam te wees.
Dinge wat vir die jong fietsryers moeilik is, is onderbroke sypaadjies met geen op- of afryplek vir fietse nie, asook voertuie wat die snelheidsgrens oortree en jaag in nou strate waar daar nie veilige sypaadjies vir fietsryers is nie.